《和子野 其二》
元代·仇远

此日始生日，避喧作溪行。出门阻风雪，仆瘁马亦惊。

归卧春一窗，隔窗听雪声。拥衾守药鼎，客至慵出迎。

颜色日已老，何由得青精。未能歌雪儿，聊复呼曲生。

梦中游西园，一壶梅下倾。

作者简介：仇远(1247年～1326年），字仁近，一字仁父，钱塘（今浙江杭州）人。因居余杭溪上之仇山，自号山村、山村民，人称山村先生。元代文学家、书法家。元大德年间(1297~1307)五十八岁的他任溧阳儒学教授，不久罢归，遂在忧郁中游山河以终。